Rub al Chalis

Rub al ChalisRùb al Chãlis (, „tuščiasis ketvirtis“) – viena didžiausių smėlio dykumų pasaulyje, plytinti Arabijos pusiasalio pietuose. Įeina į Saudo Arabijos, Omano, Jemeno, JAE teritorijas. Užima ~650 000 km² teritoriją. Ilgis iš vakarų į rytus 1200 km, plotis – apie 500 km. Driekiasi lygumoje, besileidžiančioje iš vakarų į rytus nuo 500–1000 m iki 100–200 m aukščio.

Vyrauja keliaujantys smėlynai, sudarantys barchanus (iki 200 m aukščio), kalvagūbrius, pavienius masyvus. Augalija labai skurdi (kserofitiniai krūmynai). Yra naftos telkinių.

Rub al Chalis beveik negyvenamas. Čia sutinkami tik klajoklių beduinų karavanai.

 Išnašos 

Kategorija:Azijos dykumos
Kategorija:Saudo Arabijos geografija
Kategorija:Omano geografija